Tegu on katsemajaga, kus Jaanus korraldab saviehituskoolitusi ja kus peaaegu iga sein on isemoodi püsti seatud, elamiseks pole see maja planeeritud. Enamik seintest on cob-tehnikas. Selle tehnika maaletoojaks võib pidada Jaanust ja targu pole ta nime eesti keelde tõlkinud. Lühidalt öeldes ehitatakse cobi puhul seinad savi, liiva ja põhu segust, mis segatakse jalgadega. Põhk ei mädane. Saviehituse juures tuleb kasuks Jaanuse füüsiku-keemiku-bioloogi elukutse, enesetäienduseks lõpetas ta ka ehituskoolis pottsepa eriala.